Seguntes a tradición oral bi heba una ciudat clamata Malanca que dimpués d'una guerra quedó tan chicota que rematoron clamando-la Malanquilla. Conoixemos a forma aragonesa Malanquiella, emplegata en a Edat Meya, y por o que pareixe Malanca ye un toponimo celtiberico, que tamién trobamos como microtoponimo en un prato que bi ha entre Verdello y Torrelapalla. Podemos interpretar que Malanca yera o nombre d'un asentamiento celtibero, que dimpués se romanizó, y por una simple sufixación prenió o deminutivo -ELLA > iella, como en Teruel ye normal con -uela.